Зала ўспрыняла такую заяву вельмі насцярожана. Перамены — гэта ў пэўнай ступені крок у невядомае. Аднак на просьбу трэба адклікацца. Тым больш, што начальнік райсельгасхарчу Юрый Уладзіміравіч Лелес, характарызуючы цяперашнюю сітуацыю ў сельгаскааператыве, падвёў размову да вываду, што трэба неадкладна настройвацца на работу па выхаду з крызісу і штодзённа працаваць закасаўшы рукавы, каб забяспечыць не толькі выжыванне гаспадаркі, але і развіццё ўсіх галін сельгасвытворчасці.